CELEX: 62019CN0067
Language: fi
Date: 2019-01-30 00:00:00
Title: asia C-67/19: Ennakkoratkaisupyyntö, jonka Fővárosi Közigazgatási és Munkaügyi Bíróság (Unkari) on esittänyt 30.1.2019 — KD v. Bevándorlási és Menekültügyi Hivatal

15.4.2019   
            
            
               FI
            
            
               Euroopan unionin virallinen lehti
            
            
               C 139/36
            
         
      Ennakkoratkaisupyyntö, jonka Fővárosi Közigazgatási és Munkaügyi Bíróság (Unkari) on esittänyt 30.1.2019 — KD v. Bevándorlási és Menekültügyi Hivatal
      (asia C-67/19)
      (2019/C 139/34)
      Oikeudenkäyntikieli: unkari
      
         Ennakkoratkaisua pyytänyt tuomioistuin
      
      Fővárosi Közigazgatási és Munkaügyi Bíróság
      
         Pääasian asianosaiset
      
      
         Valittaja: KD
      
         Vastapuoli: Bevándorlási és Menekültügyi Hivatal
      
         Ennakkoratkaisukysymykset
      
      
                  1)
               
               
                  Voidaanko perusoikeuskirjan 47 artiklaa ja Euroopan parlamentin ja neuvoston direktiivin 2013/32/EU (1) 31 artiklaa (ns. menettelydirektiivi) tulkita Euroopan ihmisoikeussopimuksen 6 ja 13 artiklan valossa siten, että jäsenvaltion voidaan katsota takaavan tehokkaat oikeussuojakeinot siinäkin tapauksessa, etteivät sen tuomioistuimet voi muuttaa turvapaikkamenettelyissä tehtyjä päätöksiä vaan ainoastaan kumota ne ja määrätä uuden menettelyn aloittamisesta?
               
            
                  2)
               
               
                  Voidaanko perusoikeuskirjan 47 artiklaa ja Euroopan parlamentin ja neuvoston direktiivin 2013/32/EU 31 artiklaa (ns. menettelydirektiivi) tulkita Euroopan ihmisoikeussopimuksen 6 ja 13 artiklan valossa siten, että niiden mukainen on jäsenvaltion lainsäädäntö, jossa säädetään yhdestä yhteensä 60 päivän mittaisesta pakottavasta määräajasta turvapaikka-asioiden tuomioistuinmenettelyjä varten riippumatta yksittäistapauksissa vallitsevista olosuhteista ja ottamatta huomioon asiaan liittyviä erityispiirteitä ja mahdollisia näyttövaikeuksia?
               
            
         (1)  Kansainvälisen suojelun myöntämistä tai poistamista koskevista yhteisistä menettelyistä 26.6.2013 annettu Euroopan parlamentin ja neuvoston direktiivi 2013/32/EU (EUVL 2013, L 180, s. 60).